open-index/open-wikipedia-markdown huggingface dataset:
רן דברת

**רן דברת** (נולד ב־6 בספטמבר 1974) הוא תסריטאי, מחזאי וסופר ישראלי.

## ביוגרפיה
דברת, הוא בוגר המחלקה לתקשורת חזותית בבצלאל ובית הספר למחזאות של סדנאות הבמה. עבד כקופירייטר באדלר חומסקי & ורשבסקי וכפרילנסר.

דברת יצר סדרות טלוויזיה קומיות רבות שחלקן משודרות עד היום ובהן תוכנית המערכונים קצרים ששודרו ברשת, לה פמילייה לערוץ 10 בכיכובם של מריאנו אידלמן ורותם אבוהב, לערוץ הילדים מריו, והקלמרים.
למחוץ לחוק ששודרה בקומדי סנטרל ובנות הזהב.

דברת השתתף בכתיבת לתוכניות טלוויזיה רבות. ב-2001 כתב לתוכנית הבידור חלומות בהקיציס ששודרה בערוץ 2, לתוכנית ההמשך החטא ועונשו, ולפיני הגדול. ב-2004 הצטרף לצוות הכותבים בעונה הראשונה של ארץ נהדרת, ב-2008 יצר וכתב את הקומדיה גומרות הולכות ותוכנית המערכונים הישראלים של מה קשור, שאותה כתב לצד יגאל שפירא, אורי כץ וחן אביגדורי. כתב לשבוע סוף החדש, הספסל האחורי וקצר משפחתי ששודרו ברשת.
כתב גם למלון של פיני, כתב לחנה לסלאו את מופע הבידור "לסלאו לא נחה", ולליטל שוורץ את מופע הסטנד-אפ.

ב-2019, יצר וכתב את הסדרה אבא משתדל של טל פרידמן לצד עודד דוידוף, וכותב למועדון לילה בקשת 12, זהו זה! ולקובי וליטל.
דברת כתב את התסריט לסרט "נווה ברושים" שמביים שי קפון, קיבל מימון מקרן רבינוביץ ונמצא בשלבי צילום.

נוסף לפעילותו בטלוויזיה ובקולנוע, ב-2016, יצא לאור הרומן שחיבר, "חזקים ברוסיה" בהוצאת אחוזת בית. חיבר כתבות הומוריסטיות למגזין בלייזר.

ב-2020 עלה המחזה "לא משלנו" שבוים על ידי רועי שגב לתיאטרון באר שבע.

ב-2022 כתב את המחזה ״עד לבית״ בתיאטרון רמלה.

## חיים אישיים
דברת נשוי ואב לשניים.

## פרסים ומועמדויות

## קישורים חיצוניים

* רן דברת
* 
* 
## הערות שוליים

קטגוריה:תסריטאים ישראלים
קטגוריה:תסריטאי טלוויזיה ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1974
בלי לשמור טינה

**בלי לשמור טינה** (באנגלית: **No Hard Feelings**; בגרמנית: **Futur Drei**) הוא סרט דרמת נעורים גרמני-להט"בי שיצא ב-2020. הסרט בוים על ידי פרז שעריאת . הסרט, שאורכו 92 דקות, מספר על פרוויס (בנג'מין רדג'איפור), צעיר גאה ממוצא איראני שמתגורר בגרמניה, שמבצע עבירה קלה פלילית ונידון לבצע שירות קהילתי בבית מעצר לפליטים, שם הוא מתאהב בעולה חדש, אמון (אידין ג'לאלי).

הסרט הוצג לראשונה ב-23 בפברואר 2020 בפסטיבל הסרטים הבינלאומי בברלין ה-70 במספר. בפסטיבל זה, הסרט זכה בפרס טדי בקטגוריית הסרט הטוב ביותר ובקטגוריית פרס קוראי המגזין הגרמני "Siegessäule".

בתחילה, הסרט צפוי לצאת בצורה מסחרית בגרמניה ב-28 במאי 2020, אך בגלל מגפת הקורונה, יציאת הסרט לאקרנים הייתה ב-23 בספטמבר 2020.

## קישורים חיצוניים

## הערות שוליים

קטגוריה:סרטי להט"ב גרמניים
קטגוריה:סרטי נעורים
קטגוריה:סרטי דרמה גרמניים
קטגוריה:זוכי פרס טדי
קטגוריה:סרטי להט"ב משנות ה-2020
קטגוריה:סרטים על להט"ב ואסלאם
XO (חברת תקליטים)

**XO** היא חברת תקליטים קנדית שהוקמה ב-2011 על ידי הזמר הקנדי דה ויקנד ומנהלו, אמיר "קאש". החל מאותה השנה, החברה עובדת תחת חברת התקליטים יוניברסל מיוזיק גרופ, ואלבומי החברה מופצים על ידי ריפבליק רקורדס. נכון ל-3 בינואר 2022 חתומים בחברה דה ויקנד, בלי, נאב ובלק אטלס.

## היסטוריה
בשנת 2011, הקים הזמר הקנדי דה ויקנד את החברה כחברת תקליטים לא-רשמית על מנת להפיץ את שלושת המיקסטייפים שהוציא באותה השנה, Thursday, House of Balloons ו- Echoes of Silence.

## רשימת אמנים
רשימת אמנים נוכחית

רשימת אמנים לשעבר

## דיסקוגרפיה

## קישורים חיצוניים

## הערות שוליים

קטגוריה:חברות תקליטים
קטגוריה:חברות קנדיות
אצלנו בכפר טודרא

**אצלנו בכפר טודרא** הוא משיריה הבולטים והמצליחים של להקת הברירה הטבעית שחובר בידי יהושוע סובול והולחן בידי שלמה בר, סולן הלהקה, עבור ההצגה "קריזה" (מאת איציק ויינגרטן) שהועלתה בתיאטרון חיפה בשנת 1976. השיר נכלל באלבום אלי שורשים של הברירה הטבעית.

## השיר

השיר מתאר חגיגה שהייתה נערכת לילדים בכפר טודרא שבמרוקו כשהתחילו ללמוד קרוא וכתוב: הם היו מקבלים לוח עליו האותיות היו מצוירות בדבש, ומלקקים אותן כדי לסמל ש-"הייתה התורה שבפה מתוקה כמו טעם של דבש".

השיר עצמו כתוב בצורה סיפורית, ללא חרוזים וללא קצב קבוע; ולדברי יהושוע סובול כך הוא שמע בשנת 1976 על המנהג מאישה, אותה ראיין בטירת כרמל.

חגיגות דומות עם תחילת לימוד הקריאה התקיימו (ומתקיימות) בעדות נוספות.

## כפר טודרא
כפר טודרא (תודגא בתעתיק מערבית) מוכר יותר כ**טינריר** (تنغير, תנגיר בתעתיק מערבית), עיירה המונה מעל 40,000 איש בהרי האטלס, שהנהר טודרא חוצה אותה, ושמשמשת כבירת פרובינציית טינריר.

## ביצועים נוספים
לשיר ביצועים נוספים מלבד זה של הברירה הטבעית, וביניהם של דוד ד'אור, של גליקריה ושל שלומית הגואל ורמי ברוך מתוך הפרק "אור החיים" בתוכנית "קשת וענן".

## ריקוד
לשיר חובר ריקוד על ידי אבי פרץ בשנת 2001.

## קישורים חיצוניים
* מילות השיר "אצלנו בכפר טודרא" באתר שירונט
* השיר "אצלנו בכפר טודרא" ביוטיוב
* לדף השיר באתר הספרייה הלאומית
* 

## הערות שוליים

קטגוריה:שירים בעברית
קטגוריה:יהדות הרי האטלס
קטגוריה:שירי גליקריה
על מי את חכמה?

"**על מי את חכמה?**" הוא סינגל שהוקלט על ידי אמנים וידוענים שונים. השיר יצא לאור ב-13 באפריל 2020, כסינגל שלא מתוך אלבום, על ידי חברת התקליטים הליקון. השיר יצא כנגד התפשטות מגפת הקורונה, שהתפרצה באותה שנה ברחבי העולם.

## רקע וכתיבה
השיר נכתב והולחן על ידי ארז דן והופק על ידי טל פורר, השיר נכתב עבור יוזמת וקרן “Fighting Corona 2020” שנוצרה במיוחד נגד התפשטות מגפת הקורונה ברחבי העולם, כל הרווחים מהשיר יועברו לעמותה. בשיר משתתפים זמרים, כוכבי ילדים ואנשי תרבות.

## האמנים המשתתפים

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירי צדקה
קטגוריה:שירים מרובי אמנים
קטגוריה:שירים על מגפת הקורונה
איזוסורביד דיניטרט

**איזוסורביד דיניטרט** (באנגלית: **Isosorbide dinitrate**, נמכרת גם תחת השמות **Isordil**, ו-**Isoket**) היא תרופה השייכת למשפחת הניטרטים ומשמשת לטיפול באי ספיקת לב, ספאזם של הוושט ולטיפול ומניעה בתעוקת לב. התרופה ניטלת בטבליות דרך הפה, או מתחת ללשון, או כתרסיס למתן תת-לשוני.

תופעות לוואי נפוצות כוללות כאבי ראש, תת-לחץ דם תנוחתי, וטשטוש ראייה. תופעת לוואי חמורה אפשרית היא תת-לחץ דם. בטיחותה של התרופה לעובר במהלך היריון אינה ברורה. התרופה אסורה לשימוש יחד עם תרופות לטיפול בהפרעה בזקפה כדוגמת ויאגרה, לויטרה או סיאליס. שילוב זה עשוי להיות מסוכן ולגרום לירידה חדה בלחץ הדם ולעילפון .

התרופה תוארה לראשונה ב-1939. היא נמצאת ברשימת התרופות החיוניות של ארגון הבריאות העולמי וזמינה לשיווק כתרופה גנרית.

בדומה לתרופות אחרות ממשפחת הניטרטים, איזוסורביד דיניטרט הופכת בגוף לחנקן חמצני (NO), הנקשר לקולטנים באנזים גואנילאט ציקלאז ומשפעל אותו. כתוצאה מהשפעול, מייצר האנזים cGMP, שגורם להרחבת שריר חלק בדפנות כלי הדם ובכך לירידה בעומס על שריר הלב.

שימוש ארוך טווח באיזוסורביד דיניטרט עלול לגרום לסבילות לתרופה וכתוצאה מכך להפחתת יעילותה.

## קישורים חיצוניים

## הערות שוליים

קטגוריה:תרופות הפועלות על המערכת הקרדיווסקולרית
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
מארי קראימבררי

**מרינה ואדימובנה ז'אדאן** (ברוסית: **Марина Вадимовна Жадан**, באוקראינית: **Марина Вадимівна Жадан**; נולדה ב-21 באוגוסט 1992), הידועה בשם הבמה **מארי קראימבררי** (**Мари Краймбрери**), היא זמרת-יוצרת ורקדנית אוקראינית.

## ביוגרפיה
קראימבררי נולדה ב-21 באוגוסט 1992, בעיר קריבי ריה. החלה להופיע בגיל 4 כסולנית של להקת ריקודים לילדים. אולם, פציעה בברך שספגה בגיל 15 גרמה למרינה לזנוח את תוכניותיה להפוך לרקדנית.

לאחר שעברה מקריבי ריה להתגורר בעיר מוסקבה שברוסיה היא הפכה למורה לריקודים. בשלב זה היא החלה לכתוב שירים.

## דיסקוגרפיה
### אלבומי אולפן
* 2017: *ННКН*
* 2018: *Переобулась*
* 2021: *Нас узнает весь мир, Pt. 1*
* 2022: *Нас узнает весь мир, Pt. 2*

### מיני-אלבומים
* 2020: *Не в адеквате*

## קישורים חיצוניים

* 

קטגוריה:זמרות רוסיות
קטגוריה:זמרות פופ רוסיות
קטגוריה:זמרות אוקראיניות
קטגוריה:זמרות-יוצרות אוקראיניות
קטגוריה:אוקראיניות שנולדו ב-1992
קטגוריה:אוקראינים שנולדו ב-1992
טרקוויניה טרקוויני

**טרקוויניה טארקוויני** (באיטלקית: **Tarquinia Tarquini**; 1882 – 25 בפברואר 1976) הייתה זמרת סופרן דרמטי ואשתו של המלחין ריקרדו זנדונאי.

## ביוגרפיה
טרקוויני נולדה בקולה די ואל ד'אלזה. היא למדה זמרה בקונסרבטוריון של מילאנו ובשיעורים פרטיים בפירנצה. היא הופיעה לראשונה על במה ב-1905 ובשנתיים הבאות הופיעה בבתי אופרה ברחבי איטליה.

בשנת 1907 הביא האמרגן הנרי ראסל את טרקוויני לארצות הברית, להצטרף ללהקת האופרה סן קרלו שלו, שמושב הקבע שלה היה בבוסטון. הופעת הבכורה שלה עם הלהקה בבוסטון הייתה כ**סנטוצה** באבירות כפרית מאת פייטרו מסקאני, ואחריה יצאה למסע הופעות אמריקאי עם הלהקה. באותה שנה גם הופיעה בתפקיד הראשי בבכורה בארצות הברית של "אדריאנה לקוברר" בבית האופרה הצרפתית בניו אורלינס.

בין השנים 1908–1911 הופיעה טרקוויני באופרות באוסטריה, איטליה ופורטוגל. בין התפקידים שביצעה היו **צ'ו-צ'ו סן** במאדאם בטרפליי, **מדלנה דה קוניי** ב"אנדראה שנייה" של אומברטו ג'ורדאנו, **מימי** בלה בוהם ו**מאנון** במאנון מאת ז'יל מאסנה. שבחים מיוחדים קצרה על הצגת התפקיד הראשי ב"סלומה" של ריכרד שטראוס, וכרקדנית טובה, התבלטה בהיותה אחת מזמרות האופרה הראשונות שביצעה את "ריקוד שבעת הצעיפים"  בעצמה; ביצוע זה הכה בהלם כמה מבקרי מוזיקה שמרנים.

ב-14 באוקטובר 1911 הופיעה טרקוויני בתפקיד הראשי ב"קונצ'יטה" של זנדונאי בתאטרו דאל ורמה במילאנו. הופעתה נחלה הצלחה מוחצת והיא המשיכה להופיע בתפקיד זה עוד כמה פעמים, לרבות בבית האופרה המלכותית, קובנט גארדן בלונדון (1912), בתיאטרון קוֹרְט בסן פרנסיסקו (1912), בפילרמוניק אודיטוריום בהוליווד (1912), בתיאטרון פוקס בפורטלנד, אורגון (1912), בבית האופרה המטרופוליטנית בפילדלפיה (1912), בגראנד אופרה של שיקגו (1913), במטרופוליטן אופרה בניו יורק (1913) ובתיאטרון סן קרלו בנאפולי (1913).

טרקוויני המשיכה בפעילותה כזמרת עד לפרישתה מן הבמה בשנת 1917, עם נישואיה לזנדונאי. היא נחלה הצלחה משמעותית בקובנט גארדן בכרמן של ביזה ב-1912 ומלבד "קונצ'יטה", היה זה תפקידה ב"סלומה" שקיבל את מרב תשומת הלב. לאחר נישואיה, חיה רוב חייה עם בעלה במילאנו. היא מתה בעיר זו בגיל 93. קולה לא הוקלט מעולם.

## קישורים חיצוניים

*                                                 טרקוויניה טרקוויני רוקדת את ריקוד שבעת הצעיפים ב ב"סלומה", לוס אנג'לס הראלד 14 בנובמבר 1912

קטגוריה:זמרות אופרה
קטגוריה:זמרות איטלקיות
קטגוריה:זמרות סופרן
קטגוריה:ילידות 1882
קטגוריה:איטלקיות שנפטרו ב-1976
איש הציפורים מאלקטרז (סרט)

**איש הציפורים מאלקטרז** (באנגלית: **Birdman of Alcatraz**) הוא סרט ביוגרפי אמריקאי משנת 1962 בבימויו של ג'ון פרנקנהיימר, עם ברט לנקסטר בתפקיד הראשי.

התסריט מבוסס על הרומן הביוגרפי "איש הציפורים מאלקטרז" מאת תומאס גאדיס  שיצא לאור ב-1955 ומתאר את סיפורו של האסיר רוברט סטראוד. הספר הביא לפרסומו של סטראוד ברחבי ארצות הברית ולהקלה בתנאי מאסרו. בסרט מגלם את דמותו של גאדיס, אדמונד או'בראיין, המופיע בתחילת הסרט ובסופו ומלווה בקולו את התפתחות העלילה. הפרטים בספר ובסרט לא חופפים במלואם את המציאות.

## תקציר העלילה
שנת 1912, רכבת מובילה אסירים לבית הכלא הפדרלי לוונסוורת' בקנזס. ברכבת נמצא רוברט סטראוד (ברט לנקסטר) המרצה מאסר ממושך על רצח שביצע באלסקה. חום גבוה שורר בקרון וסטראוד שובר חלון. בהגיעם לבית הכלא מורה המנהל הרווי שומייקר (קרל מלדן) להעבירו לתא בידוד.

בחדר האוכל מסתכסך סטראוד עם אחד השומרים ודוקר אותו למוות. הוא נידון לעונש מוות. אימו, אליזבת סטראוד פונה לדרגים הגבוהים ביותר בוושינגטון די. סי. ונפגשת עם אשתו של הנשיא וודרו וילסון שלבסוף ממיר את עונש המוות במאסר עולם.

יום אחד בעודו הולך בגשם שוטף בחצר הכלא הוא מבחין בדרור קטן, חומל עליו ומטפל בו. הוא יצר קשר טוב עם הסוהר שלו רנסום (רוברט ברנדון) שעוזר לו בפרטים שונים. לבסוף הוא מקבל אישור ממנהל הכלא להחזיק את הציפור. שכנו הקרוב, פיטו גומז (טלי סוואלס) מקבל גם כן אישור להחזיק קנריות אך מוסר לו אותן לטיפול. תוך זמן קצר מתמלא תאו של סטראוד בכלובי ציפורים. הוא גם מקבל כתבי עת על ציפורים וכאשר מתפשטת בהן מחלה ורובן מתות, הוא מצליח לרקוח להן תרופה. הוא מפרסם את ממצאיו ומחקריו בעיתוני צפרות ומתפרסם.

יום אחד מבקרת אותו בכלא אלמנה חובבת ציפורים בשם סטלה ג'ונסון (בטי פילד) היא מתרשמת ממנו ולא אכפת לה שהוא אסיר שפוט למאסר עולם. היא מציעה לו שותפות בעסק לתרופות לציפורים והוא מסכים. בינתיים נחקק חוק של הממשל הפדרלי שאוסר על אסירים להחזיק חיות מחמד בתאיהם. סטלה ואליזבת מעוררות את דעת הציבור וסטראוד מורשה באופן חריג להמשיך בפעילותו.

אליזבת לא סובלת את סטלה ודורשת מסטראוד להינתק ממנה. כשהוא מסרב היא מנתקת את הקשר איתו. סטראוד מציע לסטלה נישואים כדי שבתור נשוי לא יעבירו אותו למדינה אחרת. הנישואים שלהם נערכים בטקס אזרחי בכלא. זה לא עוזר לסטראוד והוא מועבר לכלא אלקטרז שם הוא לא יכול להמשיך בפעילות עם הציפורים. הוא מבקש מסטלה להפסיק לבוא אליו ולבנות את חייה מחדש, ומתחיל לכתוב ספר על מדיניות הכליאה אך השלטונות אוסרים עליו לפרסמו.

ב-1946 פורץ מרד אסירים בכלא וסטראוד לא מצטרף ומעביר לבסוף את כלי הנשק למנהל שומייקר.

לבסוף, בשנת 1959 מועבר סטראוד לכלא נוח יותר בספרינגפילד (מיזורי). על הרציף בסן פרנסיסקו הוא נפגש עם הסופר גאדיס (אדמונד או'בראיין), מודה לו והם מתחבקים. כל בקשותיו לשחרור על תנאי נדחות. הוא מת שנה לאחר הפקת הסרט.

## פרסים
ברט לנקסטר היה מועמד לפרס אוסקר לשחקן הטוב ביותר.

טלי סוואלס היה מועמד לפרס אוסקר לשחקן המשנה הטוב ביותר.

תלמה ריטר הייתה מועמדת לפרס אוסקר לשחקנית המשנה הטובה ביותר.

כמו כן היה הסרט מועמד לפרס אוסקר לצילום הטוב ביותר, שחור-לבן.

## קישורים חיצוניים

* 
* קדימון לאיש הציפורים מאלקטרז, באתר יוטיוב

קטגוריה:סרטי 1962
קטגוריה:סרטים באנגלית
קטגוריה:סרטי פשע אמריקאיים
קטגוריה:אלקטרז בסיפורת
קטגוריה:סרטי שחור-לבן אמריקאיים
קטגוריה:סרטים ביוגרפיים אמריקאיים
קטגוריה:סרטים אמריקאיים מבוססי ספרים
קטגוריה:סרטי יונייטד ארטיסטס
קטגוריה:סרטי ברט לנקסטר
קטגוריה:סרטי בית סוהר אמריקאים
קטגוריה:סרטי ג'ון פרנקנהיימר
דויד גודו

**דָּוִיד גּוֹדוּ** (בצרפתית: **David Gaudu** נולד ב-10 באוקטובר 1996) הוא רוכב אופני כביש צרפתי בקבוצת Groupama–FDJ.

## ביוגרפיה
דָּוִיד גּוֹדוּ נולד ב-10 באוקטובר 1996, בלאנדוויזיו.

בתור חובבן, הוא ניצח את מרוץ הטור דה ל'אווניר, המרוץ הבכיר ביותר לרוכבים עד גיל 23.  דָּוִיד גּוֹדוּ גם ניצח את הקטע השישי במרוץ.

### FDJ (2016–היום)
דָּוִיד גּוֹדוּ הפך למקצוען ב-2017, עם הצטרפותו לקבוצת FDJ הצרפתית. באותה העונה סיים דָּוִיד גּוֹדוּ שני בטור ד'לאן, 14 שניות לאחר בן קבוצתו טיבו פינו. גודו גם ניצח את הקטע השלישי במרוץ. לקראת סוף העונה, סיים חמישי במילאנו–טורינו.

ב-2018 פתח את העונה בצרפת, כשסיים תשיעי בטור דה לה פרובנס וחמישי בקלאסיקת ארדש. בהמשך העונה, ערך דָּוִיד גּוֹדוּ את הופעת הבכורה שלו בגרנד טור כאשר נבחר לטור דה פראנס. התוצאה הגבוהה ביותר שהשיג במרוץ הייתה מקום תשיעי בקטע ה-9. גודו סיים את המרוץ במקום ה-34, שהיה הראשון מתוך קבוצתו. בהמשך העונה, סיים שני במרוץ הזיכרון למרקו פנטאני.

ב-2019, ערך גּוֹדוּ עונה דומיננטית. הוא סיים שישי בטור דה לה פרובנס ושלישי ב, 44 שניות אחרי פרימוז' רוגליץ' המנצח. גּוֹדוּ  גם ניצח את קטגוריית הרוכב הצעיר בשני המרוצים האלו. לקראת סוף אפריל, התחרה במונומנט לייז'–בסטון–לייז' וסיים במקום השישי, 57 שניות אחרי יאקוב פוגלסן המנצח. גּוֹדוּ  נבחר שוב לטור דה פראנס ועזר לטיבו פינו במאבק על הדירוג הכללי, עד לפרישתו במהלך הקטע ה-19. גּוֹדוּ סיים את המרוץ במקום ה-13, 23:58 דקות אחרי איגן ברנל המנצח. דָּוִיד גּוֹדוּ סיים אחרי ברנל גם בקטגוריית הרוכב הצעיר. בסוף העונה התחרה באיטליה, כשסיים רביעי בגראן פרמיו ברונו בגלי, חמישי במילאנו–טורינו ולבסוף סיים גם במקום ה-11 במונומנט ג'ירו די לומברדיה.

* **2018**
** ***מקום 2''':  Mémorial Marco Pantani''

* '''2019'''
** '''שלב 3''': du Tour de Romandie
**  ***מקום 3**: UAE Tour''
** ***מקום 5*':  Tour de Romandie*
** ***מקום 6:**  Liège-Bastogne-Lièg*

* *'2020**
** **ניצחון שלב 11 ושלב 17**:  étapes du Tour d'Espagne
** ***מקום 4 כללי:*' Tour des Émirats arabes unis*
** ***מקום 8 כללי**: וואלטה א'אספניה*

* *'2021**
** **מקום 1**: Classic de l'Ardèche
** ***מקום 3:*'  Liège-Bastogne-Liège*
** ***מקום 5:**  הטור הבאסקי*
** ***מקום 7:** פלאש וואלון*
** *'מקום 7:** אולימפיאדת טוקיו, מרוץ הכביש
** ***מקום 7:*' הג'ירו די לומבארדיה*
** ***מקום 9:**  Critérium du Dauphiné* 

; 2022
: *'מקום 1:**  Stage 3 Critérium du Dauphiné
: **מקום 3 כללי:**  Mercan'Tour Classic
: **מקום 4 כללי:** Tour de France
: **מקום 5 כללי:**  Overall Volta ao Algarve
: **מקום 5:**  Grand Prix Cycliste de Montréal

**2023**

: **- מקום 2 כללי:** Paris-Nice
: **מקום 2:**  Faun-Ardèche Classic
: **מקום 4:**  La Drôme Classic
: **מקום 7:'''  Tour des Alpes-Maritimes et du Var

## קישורים חיצוניים

## הערות שוליים

קטגוריה:רוכבי אופניים צרפתים
קטגוריה:צרפתים שנולדו ב-1996
קטגוריה:רוכבי אופניים צרפתים באולימפיאדת טוקיו (2020)
פיאצה בולוניה

**פיאצה בולוניה** (באיטלקית: **Piazza Bologna**) היא כיכר הממוקמת בין הרחובות Via della Provincie ו-Viale Ventuno Aprile, ברובע החמישי (נומנטנו), ברומא.

שמה של הכיכר מוקדש לעיר בולוניה, בירת המחוז אמיליה-רומאניה, והוא בראש ובראשונה מיוחס לכיכר עצמה, אך בפועל משתמשים בשמה של הכיכר לציון שמה של השכונה עצמה בה היא מצויה.

הכיכר עצמה היא בעלת צורה מעגלית ותופסת מיקום מרכזי בתוך השכונה. בסמוך לכיכר ישנו סניף דואר מרכזי שנבנה בשנת 1935, וכן תחנת המטרו "בולוניה" ברומא (קו B).

אף על פי שפיאצה בולוניה היא שכונת מגורים, מחוץ למרכז העיר, מלבד משפחות מקומיות ישנו ציבור רחב של צעירים מכל רחבי איטליה וכן סטודנטים זרים, שמתגוררים בה לאור הקרבה לאוניברסיטת ספיאנצה ואוניברסיטת LUISS Guido Carli.

בקרבת הפיאצה יש רחובות מסחריים ובהם חנויות, עסקים, מסעדות ובתי קפה.

בקרב חלק מקהילה יהודי טריפולי שעלו לאיטליה בשנות השישים השתקו בקרבת אזור זה ויחד עם שאר יהודי לוב מהווים נתך מרכזי מיהודי רומא ואיטליה בכלל.

קטגוריה:רומא: כיכרות
Greatest Hits: Straight Up!

****** הוא אלבום הלהיטים השני של הזמרת האמריקאית פאולה עבדול אשר יצא לאור ב-8 במאי 2007. בדומה לאלבומה הקודם, גם אלבום זה כולל אוסף של כל הסינגלים שהוציאה במהלך הקריירה שלה.

אלבום הלהיטים הגיע למקום ה-78 במצעד האלבומים שבמקסיקו.

## רקע
הפעם, גם השיר "" הופיע באלבום זה אף על פי שלא הופיע באלבום האוסף הקודם אך השיר "Crazy Love" שהופיע רק במהדורה היפנית של אלבום הלהיטים הקודם לא הופיע הפעם בכלל באלבום.

בדומה לאלבום הלהיטים הקודם גם אלבום זה לא נחל הצלחה כאשר לא נכנס למצעד האמריקאי אך דורג במצעד אלבומי ה-R&B/היפ-הופ האמריקאי. בנוסף לסינגלים של האלבום, האלבום כולל גם את השירים "If I Were Your Girl" ו-"It's All About Feeling Good" אשר לא הוצאו כסינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי פאולה עבדול
קטגוריה:אלבומי אוסף באנגלית
קטגוריה:אלבומי פופ
רמי לוי (מאמן כדורגל)

**רמי לוי** (נולד ב-18 בספטמבר 1957) הוא כדורגלן עבר ומאמן כדורגל ישראלי.

## קריירת משחק
רמי לוי החל לשחק כדורגל במחלקת הנוער של בני יהודה תל אביב. בגיל 16 ערך את הופעת הבכורה שלו בבוגרים, במשחק חוץ מול הכח רמת גן. בהמשך תפס את מקומו בקישור הקבוצה כשחקן הרכב. בעונת 1975–1976 סיים עם קבוצתו במקום ה-17 וירד איתה לליגה הארצית. בעונת 1977–1978 סיים עם קבוצתו במקום הראשון ועלה בחזרה מהארצית ללאומית. עם זאת, באותה עונה הגיע עם בני יהודה לגמר גביע המדינה והפסיד למכבי נתניה.

בעונת 1980–1981 סיים עם בני יהודה במקום השני בליגה וזכה בגביע המדינה. בעונת 1983–1984 הצטרף לקבוצת שמשון תל אביב ושיחק בה עונה אחת וסיים במקום ה-12. בסיומה חזר לבני יהודה (שירדה לליגה הארצית) לעונה אחת והעפיל איתה שוב ללאומית מהמקום הראשון. בעונת 1985–1986 הצטרף למכבי יפו, בה שיחק עונה אחת וסיים במקום ה-12. בסיום העונה חזר לבני יהודה. לוי המשיך בבני יהודה לעוד 3 עונות ובסיומן פרש ממשחק.

## קריירת אימון
בעונתו הראשונה כמאמן, עבד לוי עם גיורא שפיגל כמנג'ר בבני יהודה ובסוף העונה זכתה הקבוצה באליפות המדינה. בהמשך אימן קבוצות בליגת העל ובליגה הארצית. בין היתר העפיל עם מכבי עירוני אשדוד מהליגה הארצית ללאומית והמשיך עוד עונה, בנוסף להגעה לחצי גמר גביע המדינה. אימן גם במכבי נתניה, צפרירים חולון, הפועל ראשון לציון, הפועל אשקלון (2003–2004) ומכבי הרצליה. בשנת 2010 החל לאמן את קבוצת הנוער של בני יהודה והעפיל עימה בחזרה לליגה הבכירה.

## קישורים חיצוניים

* ריאיון עם רמי לוי, בערוץ youtube

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בני יהודה תל אביב
קטגוריה:כדורגלני שמשון תל אביב
קטגוריה:כדורגלני מכבי יפו
קטגוריה:תל אביב-יפו: כדורגלנים
קטגוריה:מאמני כדורגל ישראלים
קטגוריה:מאמני בני יהודה תל אביב
קטגוריה:מאמני צפרירים חולון
קטגוריה:מאמני מכבי עירוני אשדוד
קטגוריה:מאמני מכבי נתניה
קטגוריה:מאמני הפועל ראשון לציון
קטגוריה:מאמני הפועל אשקלון
קטגוריה:מאמני הפועל בני לוד
קטגוריה:מאמני מכבי הרצליה
קטגוריה:ישראלים שנולדו ב-1957
רונה (שיר)

**רונה** הוא פזמון שביצע סמיר שוקרי ויצא לאור בשנת 1989.

## רקע
השיר מבוסס על לחן של השיר המצרי זַחְמַה "**יַא דֻנְיַא זַחְמַה**" (**زحمة يا دنيا زحمة** - "העולם צפוף") של אחמד עדוויה, שכתב לו חסן אבו עתמאן והלחין האני שנודה.

מילותיו בעברית נכתבו על ידי יפית אביטן. השיר שהיה ללהיט הוא המזוהה ביותר עם סמיר שוקרי. השיר נכלל באלבום שנושא את שמו. מרכיב בולט בשיר הוא הכינור החשמלי.

השיר עוסק בגעגועיו של שוקרי לבתו רונה לאחר גירושיו מאמה, ויצא כשהייתה בת שלוש. לימים סיפר שוקרי כי בבגרותה פסק הקשר שלו עם בתו.

שוקרי חיבר גם את עיבוד השיר יחד עם ראובן בן שמעון, הכולל את נגינת הכינור בדומה לשיר המקורי.

בשנת 2015 הוציאו שוקרי והזמר רוניוס גרסת כיסוי לשיר. ליאור נרקיס ביצע אף הוא את השיר.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
גיא מר

**גיא מרגלית** (נולד ב-29 באפריל 1974), ידוע בשם הבמה **גיא מר**, הוא מוזיקאי, זמר-יוצר, ראפר, תקליטן ומפיק מוזיקלי ישראלי, ידוע בעיקר כסולן להקת ההיפ הופ הדג נחש.

## קריירה
גיא מרגלית נולד וגדל בירושלים. ב-1998 הצטרף מרגלית ללהקת הדג נחש. ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו הלהקה מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

ב-2009, במקביל לפעילותו בלהקת הדג נחש, יצא מרגלית לקריירת סולו תוך שהוציא את אלבום הסולו הראשון שלו, "אין לי מה להתלונן". האלבום כולל הופעות אורח של מירה עווד, קרולינה, תומר יוסף, פלד ואורטגה ותאמר נפאר. שיר הנושא מתוך האלבום, "אין לי מה להתלונן", הצליח להגיע למקום השני במצעד השבועי של מדיה פורסט. כמו כן, זכה האלבום לשבחים רבים ממבקרי המוזיקה.

ב-2013 זכה גיא מר יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר".

במרץ 2017 הוציא את אלבום הסולו השני שלו, "הכל כלול". האלבום זכה אף הוא לשבחים רבים ממבקרי המוזיקה. ביולי של אותה שנה, התארח בשירה של להקת מועדון הקצב של אביהו פנחסוב, "טיפה קטנה של אמונה".

ביוני 2021 הוציא את אלבום הסולו השלישי שלו, "אומנות ופרנסה".

## דיסקוגרפיה
### סולו
* 2009: אין לי מה להתלונן
* 2017: הכל כלול
*2021: אומנות ופרנסה

### הדג נחש
* 2000: המכונה של הגרוב
* 2003: לזוז
* 2004: חומר מקומי
* 2006: בעזרת הג'אם
* 2008: הדג נחש LIVE
* 2010: 6
* 2013: זמן להתעורר
* 2015: הדג נחש ותזמורת המהפכה - בהופעה חיה
* 2016: שותפים בעם
* 2018: וולקאם טו איזראל
* 2023: דג לייף

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:תקליטנים ישראלים
קטגוריה:מוזיקאים ירושלמים
קטגוריה:זוכי פרס אקו"ם
קטגוריה:אמנים ישראלים הידועים בשם במה
קטגוריה:מפיקי היפ הופ ישראלים
קטגוריה:ישראלים שנולדו ב-1974
מחלף גלעם

**מחלף גלעם** הוא מחלף הנמצא בעמק זבולון, צפונית-מזרחית לקריית אתא. הוא מחבר בין כביש 79 לכביש 781. במחלף עוברת תנועה רבה מחיפה ומהקריות לכיוון עמק יזרעאל והגליל התחתון.

המחלף משמש ככניסה מזרחית לקריית אתא. חברת נתיבי ישראל פתחה את המחלף אחרי פתיחתו לתנועה של קטע הכביש החדש שבין קריית ביאליק לבין המחלף. מהירות הנסיעה בכביש 79 במחלף היא 90 קמ"ש. במחלף תעבור הרכבת הקלה שתצא מתוך קריית אתא ותפעל בין מפרץ חיפה לבין נצרת.

ב 2025 המועצה הארצית לתכנון ובניה אישרה תוכנית להקמת בית חולים במקום.
## הערות שוליים

גלעם
גלעם
גלעם
Scheiße

"**Scheiße**" (בעברית: "**חרא**") הוא שיר, שהוקלט על ידי הזמרת-יוצרת האמריקאית ליידי גאגא מתוך אלבום האולפן השני שלה, Born This Way. השיר נכתב והופק על ידי גאגא ורד וואן והוקלט במהלך סיבוב ההופעות "The Monster Ball Tour" באוטובוס ששימש אותה ואת צוותה (מעין מעונוע גדול במיוחד). השיר הוצג לראשונה בתצוגת האופנה של מעצב האופנה טיירי מוגלר ב-19 בינואר 2011. השיר הוא שיר דאנס-פופ עם סינתסייזרים כבדים. בנוסף הוא גם מכיל השפעות של טכנו, אלקטרו-קלאש, ודיסקו אירופאי. בשיר גאגא את הבית הראשון וחלק מהפזמון בגרמנית, מבחינה לירית השיר עוסק בהעצמה נשית.

השיר קיבל ביקורות חיוביות ממבקרי מוזיקה אשר החמיאו על השפעות הדאנס הכבדות שלו ועל הפזמון הקליט אם כי מתחו ביקורת על השימוש במילים בגרמנית ועל המבטא של גאגא. השיר זכה להצלחה כאשר הצליח להיכנס למצעדים הרשמיים של קנדה, גרמניה, איטליה, בריטניה ובדרום קוריאה שם הגיע למקום ה-20. בארצות הברית השיר הגיע למקום ה-6 במצעד הדאנס ולמקום ה-11 במצעד השירים מתחת להוט 100. גאגא שרה את השיר במהלך סיבוב הופעות "Born This Way Ball", בפסטיבל קואצ'לה, בסיבוב ההופעות "Joanne World Tour" ובסדרת ההופעות שלה בלאס וגאס.

## רקע
השיר נכתב והופק על ידי ליידי גאגא ורד וואן. הוא הוקלט בקארוון ב-2010 במהלך סיבוב ההופעות שלה "The Monster Ball Tour" ולאחר מכן עובד לרמיקס אשר שימש את תצוגת האופנה של המעצב טיירי מוגלר. גאגא סיפרה כי השיר נכתב בהשראת בילוי שלה במועדון לילה בברלין ויום למחרת היא כתבה את השיר.

גאגא הסבירה כי שם השיר יכול להתפרש בשני מובנים: מצד אחד במובן טוב אך מצד שני גם במובן רע מכיוון שהשיר מדבר על הקושי של אישה להיות חזקה ועוצמתית. בנוסף גאגא אמרה שזו המילה היחידה באותה תקופה שידעה בגרמנית מה שגם הייתה הסיבה שהובילה אותו לבחור בשיר בשם זה.

## מיקומי שיא

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים שהופקו על ידי רדוואן
קטגוריה:שירים עם נושאים פמיניסטיים
קטגוריה:שירי דאנס-פופ
צ'ארלי קובל

**שארלוט קובל** (באנגלית: **Charlotte Covell**; נולדה ב-1984), המוכרת בשם **צ'ארלי קובל**, היא שחקנית ותסריטאית בריטית, הידועה בעיקר מהעיבוד שלה לסדרת הטלוויזיה "סוף הפאקינג עולם" עבור ערוץ 4.

## ביוגרפיה
קובל נולדה בבלקהית' שבלונדון. היא למדה ספרות אנגלית באוניברסיטת אוקספורד.

## פילמוגרפיה
### משחק

### כתיבה והפקה

## קישורים חיצוניים

## הערות שוליים

קטגוריה:שחקניות קולנוע וטלוויזיה בריטיות
קטגוריה:מפיקים בריטים
קטגוריה:סופרות אנגליות
קטגוריה:תסריטאיות
קטגוריה:בריטיות שנולדו ב-1984
קטגוריה:בריטים שנולדו ב-1984
צ'ולו

**אריה אביטן** (נולד ב-1969), הידוע בשם הבמה **צ'ולו**, הוא ראפר, זמר-יוצר ומפיק מוזיקלי ישראלי.

## ביוגרפיה
אריה אביטן נולד ב-1969 במרוקו. בגיל שנתיים עלה לארץ ישראל והתגורר בנס ציונה.

אביטן נשוי ואב לשלושה.

## קריירה
ב-1998, הפיק צ'ולו את האלבום "ישראלים עצבניים אחד אחד", האלבום נחשב לבין אלבומי ההיפ הופ הישראלי הראשונים. באלבום משתתפים ראפרים שונים, ביניהם סאבלימינל, בעודו בן 17 בלבד, סילברדון ועוד. האלבום הוקלט בחנות הבגדים המאולתרת שהקים צ'ולו, "מאד מאן". בהמשך, בשנת 2000, הוציא הלייבל "מאד מאן" את אלבום האוסף "מיקרופון למקסימום", בו השתתפו אמני היפ הופ ורגאיי שונים, בהם צ'ולו עצמו, כלא 6, סאבלימינל ופישי הגדול.

ב-2001 הוציא יחד עם סאבלימינל והצל את הסינגל "האדריכלים", מתוך אלבום הבכורה של סאבלימינל, "האור מציון". בהמשך השנה, יצא אלבום האוסף "מיקרופון למקסימום 2", בו ביצע צ'ולו את השירים "בלאגן", "מסכות" ו"אמא אל תבכי".

ב-2003 הוציא את הסינגל "מנקים את העולם", יחד עם פישי הגדול, סנאגל והברנש. השיר זכה להצלחה תוך שהגיע למקום ה-23 במצעד השבועי של רשת ג'.

ב-2006 הוציא את אלבום הבכורה שלו, "תבלין ישן". האלבום כולל, בין היתר, את השיר "השמחה", שזכה מספר שנים לאחר מכן לגרסת כיסוי בביצוע רביד פלוטניק, באלבומו "בור ועם הארץ", והופעות אורח של אמנים שונים, בהם נמרוד רשף, סאבלימינל, סילברדון והראפר היהודי-אמריקאי רמדי. ב-2010 הוציא יחד עם סאבלימינל גרסה מחודשת לשיר "עיניים להם" מתוך האלבום. השיר הגיע בשיאו למקום ה-20 במצעד השבועי של רשת ג'.

ב-2012 התארח באלבומו של זמר הרגאיי סול ג'יי, משהו חייב לקרות, בשיר "משהו חייב לקרות", לצד רביד פלוטניק. ב-2013 התארח באלבומו של פלוטניק, בור ועם הארץ, בשיר "דמעות". ב-2019, לאחר מספר שנים של חוסר פעילות, תוך ששיתף פעולה עם פלוטניק בשנית, וביצע קולות רקע בשיריו של פלוטניק, "למעלה" ו-"סלח לי אבי כי חטאתי", מתוך האלבום "ועכשיו לחלק האומנותי".

## דיסקוגרפיה
### אלבומי אולפן
* 2006: תבלין ישן

### אלבומי אוסף
* 1998: ישראלים עצבניים אחד אחד (עם משפחת תאקט)
*2000: מיקרופון למקסימום (עם מאד מאן)
*2001: מיקרופון למקסימום (עם מאד מאן)

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:זמרים-יוצרים ישראלים
קטגוריה:זמרי רגאיי ישראלים
קטגוריה:מפיקים מוזיקליים ישראלים
קטגוריה:אמנים ישראלים הידועים בשם במה
קטגוריה:ישראלים ילידי מרוקו
קטגוריה:עולים בשנות ה-1970
קטגוריה:מפיקי היפ הופ ישראלים
קטגוריה:ישראלים שנולדו ב-1969
MC שירי

**שירי רבר פריאנט** (נולדה ב-1981), ידועה בשם הבמה **MC שירי**, היא ראפרית ישראלית.

## ביוגרפיה
רבר פריאנט החלה את הקריירה המוזיקלית שלה בשנת 2000, כאשר השתתפה באלבום האוסף של מאד מאן "מיקרופון למקסימום", בשירים "חלום חיי" עם בזוקה ובשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשיר "מי הדיווה" עם שורטי.

באותה שנה התארחה באלבום הזהב של מוקי "שמע ישראל", בשיר "תן לפה ת'מיקרופון". ב-2003 התארחה באלבום הזהב של להקת הדג נחש "לזוז", בשיר "לזוז". באותה התקופה, שיתפה פעולה עם אמנים שונים, כמו שורטי, סאבלימינל, כלא שש ונוספים.

ב-2005 הוציאה את אלבום הבכורה שלה, "נסיכת המיקרופון" תחת חסותה של חברות הד ארצי ולבנטיני. באותה השנה, התארחה באלבומם של הדג נחש "חומר מקומי", בשיר "שביתה".

ב-2006 התארחה באלבומם של להקת טיפקס, "רדיו/מוזיקה/עברית", בשיר "עוכר שמחה".

ב-2017, לאחר למעלה מעשור של חוסר פעילות, התארחה בשירו של גיא מר, "עשר שנים".

החל משנת 2018, החלה להתקרב ליהדות בעקבות בעלה, והיא שומרת מצוות, חובשת כיסוי ראש ועובדת ככתבת באתר ומנהלת סושיאל מדיה בארגון הקירוב הידברות.

## דיסקוגרפיה
* 2005: נסיכת המיקרופון

## קישורים חיצוניים

* 

## הערות שוליים

קטגוריה:ראפריות ישראליות
קטגוריה:ראפרים ישראלים
קטגוריה:ישראליות שנולדו ב-1981
קטגוריה:ישראלים שנולדו ב-1981
יחסי בלארוס–תאילנד

**יחסי בלארוס–תאילנד** הם היחסים הדו-צדדיים שבין רפובליקת בלארוס לבין ממלכת תאילנד. לבלארוס קונסוליה בבנגקוק; לתאילנד אין שגרירות במינסק, והשגרירות שלה במוסקבה אמונה על היחסים עם בלארוס לצד קונסוליה במינסק.

## היסטוריה
בלארוס ותאילנד ייסדו את היחסים הדיפלומטיים ביניהן ב-21 ביוני 1992.

בשנת 2015 נוסדה בפרלמנט של תאילנד שדולה לקידום היחסים בין תאילנד ובלארוס.

ב-27 בינואר 2016 נפגשו שגריר בלארוס בווייטנאם שאחראי על היחסים עם תאילנד וסגן שר החוץ של תאילנד ויראסקדי פוטרקול ודנו בהקלה על הדרישות לוויזה עבור אזרחי שתי המדינות. שנתיים מאוחר יותר, ב-18 ביולי 2018 פורסם כי הסכם טיוטה לפטור מוויזה נמצא בדיונים בבנגקוק.

ב-16 במרץ 2016 ביקר יושב ראש האספה הלאומית של בלארוס ולדימיר אנדריצ'נקו בבנגקוק ונפגש עם ראש ממשלת תאילנד פריות צ'אן-אוצ'ה. הוא קרא לחזק את שיתוף הפעולה התעשייתי והחינוכי בין בלארוס לתאילנד. מספר חודשים לאחר מכן, ביוני אותה שנה נועדו משלחות פרלמנטריות משתי המדינות בבלארוס וחברי הפרלמנט מבלארוס אמרו כי מדינתם מוכנה לפתח יחסים רחבים בין המדינות.

ב-2018 נפגשו שגריר בלארוס במוסקבה ושגריר תאילנד במוסקבה ודנו בהגברת שיתוף הפעולה בין המדינות בהיבט הכלכלי-מסחרי.

### סחר
בשנת 2018 הסתכם היקף הסחר בין המדינות ב-123.3 מיליון דולר, עלייה של 38% בהשוואה לשנה שקדמה לכך.

## קישורים חיצוניים
*About cooperation of the Republic of Belarus with the Kingdom of Thailand, שגרירות בלארוס בווייטנאם

## הערות שוליים

קטגוריה:ערכים ללא קטגוריות פיזיות - יחסי חוץ
קרחון יוריקה (אנטארקטיקה)

**קרחון יוריקה** (באנגלית: **Eureka Glacier**) הוא קרחון רחב הזורם מהצד המערבי של ארץ פאלמר שבאנטארקטיקה.  

הקרחון זורם בשיפוע מתון, ונשפך אל תוך מפרצון ג'ורג' השישי.  

אורכו של הקרחון 33 קילומטרים; ורוחבו (בשפכו) 31 קילומטרים.  

לגדתו הצפונית של הקרחון מצויים הנונאטקים שמדרום להר אדג'ל; לגדתו הדרומית של הקרחון מצויים הרי טראברס, ונונאטאק טרמינוס.  

בסמוך לראשו של קרחון יוריקה מצוי קרחון פרוספקט, המאפשר מעבר למדף הקרח וורדי.  

## היסטוריה
### גילוי ומיפוי הקרחון

הקרחון נסקר לראשונה באופן גס בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש על ידי סקר שטחי חסות איי פוקלנד בשנת 1948.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הוועדה קראה לקרחון בשם זה מהמילה היוונית העתיקה "אאוריקה" (בהגייתה האנגלית: "יוריקה" - שמשמעותה "מצאתי") - וזאת על מנת לסמל את הגילוי של הדרך עבור מזחלות המשלחת הבריטית, שאפשר להם להגיע למפרצון ג'ורג' השישי בשנת 1936.

## קישורים חיצוניים

* קרחון יוריקה באתר הסקר הגאולוגי של ארצות הברית
* קרחון יוריקה באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון יוריקה
** תחזית מזג אוויר עדכנית ארוכת טווח עבור קרחון יוריקה
** נתוני מזג אוויר היסטוריים עבור קרחון יוריקה

## הערות שוליים

יוריקה
פסגת גבריאל (אנטארקטיקה)

**פסגת גבריאל** או **פסגת גייבריאל** (באנגלית: **Gabriel Peak**) היא פסגה בהרי אריסטוטל, בחוף אוסקר השני,  בצד המזרחי של ארץ גרהאם, שבאנטארקטיקה.     

גובהה של הפסגה 1,200 מטרים מעל פני הים.

הפסגה ממוקמת במפגש בין קרחון ג'רובאם וקרחון סטארבק.

## היסטוריה
### מקור השם

שמה של הפסגה ניתן לה בשנת 1956 על ידי הוועדה המייעצת לשמות אנטארקטיים של בריטניה.

הפסגה נקראת על שם "גבריאל" - דמות מ"מובי דיק" - איש צוות בספינה "ירובעם", בספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

## קישורים חיצוניים

* פסגת גבריאל באתר הסקר הגאולוגי של ארצות הברית
* פסגת גבריאל באתר הגאזט האנטארקטי של ממשלת אוסטרליה
* פסגת גבריאל באתר הגאזט האנטארקטי המשווה SCAR של ממשלת אוסטרליה
* מחשבות מרחקים - המרחק מפסגת גבריאל לאתרים סמוכים

## הערות שוליים

    

גבריאל
קטגוריה:חוף אוסקר השני
השבט (להקה)

**השבט** היתה להקת היפ הופ ישראלית. חברי ההרכב הם טונה, אדם "סבא ג'ון" טל, מיטל "מתוקה" רחמיאן ואורי "אוז" גרבש.

## היסטוריה
הלהקה החלה את דרכה בשנת 1999. בשנה שלאחר מכן, התארחה באלבום האוסף של מאד מאן, "מיקרופון למקסימום", בשיר "מיקרופון למקסימום".

ב-2006 הוציאה הלהקה את אלבומה היחיד, "השבט".

## דיסקוגרפיה
* 2006: השבט

## קישורים חיצוניים

* 

קטגוריה:להקות היפ הופ ישראליות
קטגוריה:טונה
קטגוריה:להקות שהוקמו בשנת 1999
קטגוריה:להקות שהתפרקו בשנת 2006
ג'ון "הוט רוד" ויליאמס

**ג'ון "הוט רוד" ויליאמס** (באנגלית: **John "Hot Rod" Williams**; 9 באוגוסט 1962 – 11 בדצמבר 2015) היה כדורסלן אמריקאי, אשר שיחק בליגת ה-NBA בין השנים 1986–2000. ממוצעיו הכוללים לאורך 13 עונותיו בליגה הם 11.0 נקודות, 6.8 ריבאונדים, 1.8 אסיסטים ו-1.6 חסימות למשחק.

## קריירת מכללות
ויליאמס נולד בעיר סורנטו שבלואיזיאנה, ובשנת 1981 החל ללמוד באוניברסיטת טוליין אשר בניו אורלינס הסמוכה. ב-4 עונותיו בקבוצת הכדורסל של האוניברסיטה רשם ממוצעים כוללים של 16.0 נקודות ו-7.0 ריבאונדים למשחק, ובעת סיום לימודיו בשנת 1985 ניצב במקום השני בתולדות קלעי הקבוצה, עם 1,841 נקודות בסך הכול. בסיום עונת 1983/1984 זכה בתואר שחקן העונה של מחוז Metro.

במרץ 1985 נעצר ויליאמס בשל חשד להטיית משחקים; על פי ההאשמות, קיבל כ-8,500 דולר בתמורה להטיית התוצאות בשלושה משחקים שונים של קבוצתו. ביוני 1986 זוּכּה ויליאמס מכל חמש ההאשמות נגדו.

## קריירת משחק ב-NBA
בדראפט ה-NBA 1985 נבחר ויליאמס בבחירה ה-45, על ידי קליבלנד קאבלירס. בשל החשדות נגדו בפרשת הטיית המשחקים ובטרם זוכה מהם, לא הורשה לחתום על חוזה ב-NBA. לכן שיחק בעונת 1985/1986 בקבוצות "רוד איילנד גאלס" ו"סטייטן איילנד סטאליונס" מליגת ה-USBL.

בעונת הרוקי שלו ב-NBA עם קליבלנד, , הצטיין עם ממוצעים של 14.6 נקודות, 7.9 ריבאונדים ו-2.1 חסימות למשחק, ובסיומה נבחר לחמישיית הרוקיז של העונה, לצד חבריו לקבוצה רון הרפר ובראד דוהרטי. כחלק משלד הקבוצה הצעיר, אשר כלל גם את הרפר, דוהרטי, מארק פרייס ולארי נאנס, הוביל את הקאבלירס ל-7 העפלות לפלייאוף ה-NBA ב-8 העונות הבאות, כולל העפלה לגמר האזור המזרחי בעונת . לאורך פלייאוף 1992 הרשים ויליאמס עם ממוצעים של 15.0 נקודות ו-7.6 ריבאונדים למשחק כשחקן ספסל, אולם קבוצתו הפסידה מול שיקגו בולס בגמר המזרח, בתוצאה 2–4. לאורך 9 עונותיו בקליבלנד פתח בכמחצית מהמשחקים בהם שותף, ותרם 12.9 נקודות ו-7.1 ריבאונדים בממוצע למשחק. בעת עזיבתו את הקבוצה בשנת 1985 הוביל את שחקני המועדון בסך חסימות (1,200), וכן ניצב במקום השני בתולדותיה בריבאונדים (4,669) ובמקום החמישי בנקודות (8,504).

באוקטובר 1995 הועבר בטרייד לפיניקס סאנס, בתמורה לדן מארלי, אנטוניו לאנג ובחירת דראפט עתידית. ב-3 עונותיו בפיניקס הציג יכולת מאכזבת, עם 6.2 נקודות למשחק, ובכל שלוש העונות הודחה הקבוצה מהפלייאוף כבר בסיבוב הראשון. בשנים 1998–2000 שותף ב-25 משחקים בסך הכול כשחקן דאלאס מאבריקס, ובקיץ 2000 פרש ממשחק, בשל פציעה בגבו.

באפריל 2014 אובחן ויליאמס כחולה בסרטן המעי הגס, וב-11 בדצמבר 2015 נפטר בבאטון רוז', לואיזיאנה, בגיל 53.

## קישורים חיצוניים

* 

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני פיניקס סאנס
קטגוריה:כדורסלני דאלאס מאבריקס
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת טוליין
קטגוריה:אמריקאים שנולדו ב-1962
קטגוריה:אמריקאים שנפטרו ב-2015
Sexxx Dreams

"**Sexxx Dreams**" (מוכר כ-"**X Dreams**"; בעברית: "**חלומות מיניים**") הוא שיר מתוך אלבום האולפן השני של הזמרת-יוצרת האמריקאית ליידי גאגא, Artpop. השיר נכתב על ידי גאגא עצמה, די ג'יי ווייט שדואו, מרטין ברסו ודי ג'יי סנייק והופק על ידי גאגא ושדואו ביחד עם ניק מונסון ודינו זיסיס.

עם יציאתו נכנס השיר אל המקום ה-41 במצעד השירים הדיגיטליים שבקוריאה הדרומית.

## רקע
מבחינה לירית השיר מושפע מחלומות ארוטיים ופנטזיות מיניות של הזמרת. השיר עבר מספר שינויים על מנת להפוך אותו למובן עבור הצוות של הזמרת, תוך כדי שמירה על פזמון קבוע. גאגא אזכרה את השיר מספר פעמים ברשתות החברתיות מה שגרם לרבים לחשוב כי ייתכן שהשיר ייצא כסינגל מהאלבום.

השיר קיבל ביקורות חיוביות מהמבקרים שר החמיאו על הקומפוזיציה, על התובנות של גאגא לגבי חייה והשוו אותו לשירים של ג'נט ג'קסון ופאולה עבדול.

## הצלחה
השיר נכנס למקום ה-41 במצעד הרשמי של דרום קוריאה ומכר כ-3400 עותקים בשבוע הפתיחה שלו. גאגא הופיעה עם השיר בפסטיבל אייטונס, בסדרת ההופעות שלה בהיכל Roseland Ballroom ובסיבוב ההופעות "".

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על חלומות
קטגוריה:שירים על מיניות
קטגוריה:שירי סינת'-פופ אמריקאיים
50 הברים הטובים בעולם

**50 הברים הטובים בעולם** (באנגלית: **The World's 50 Best Bars**) היא רשימה שנתית של דירוג עולמי של ברים, שמפרסמת חברת התקשורת הבריטית William Reed Business Media .

הרשימה, שפורסמה לראשונה בשנת 2009, אמנם קרויה "50 הברים הטובים בעולם", אך מייצגת דירוג מ-1 ועד 100 את הברים הטובים מכל רחבי העולם.

הרשימה מפורסמת אחת לשנה בטקס חגיגי, בו כל בר שנכלל ברשימה מקבל פסלון.

עבור תעשיית הברים בכלל וברי הקוקטיילים בפרט, דירוג זה נחשב לדירוג היוקרתי ביותר כיום, והוא שקול לרשימת 50 המסעדות הטובות בעולם (The World's 50 Best Restaurants), שמפורסמת גם היא בידי אותה חברת התקשורת הבריטית William Reed Business Media.

## שיטת בחירת הברים ברשימה
הדירוג נקבע לפי ההצבעות של האקדמיה העולמית של מוסד הרשימה (The World’s 50 Best Bars Academy).

האקדמיה המורכבת מיותר מ-500 מומחי משקאות, כולל ברמנים, מנהלי ברים, יועצי משקאות, שגרירי מותגים, מחברי ספרי משקאות, היסטוריונים וחובבי קוקטיילים.

התפלגות המצביעים מפוזרת על פני הגלובוס כדלקמן:
* 150 באירופה.
* 140 בצפון אמריקה ומרכזה.
* 40 בדרום אמריקה.
* 115 באסיה.
* 35 באפריקה ובמזרח התיכון.
* 30 באוסטרליה.

על כל אחד מהמצביעים לבחור 7 ברים, בהתבסס על חוויות הבר הטובות ביותר שלו במהלך 18 החודשים שקדמו להצבעה, כאשר לפחות 3 מתוכם צריכים להיות עבור ברים שממוקמים מחוץ למדינת המגורים של הבוחר.

## פרסים ותארים פרטניים
בנוסף לדירוג השנתי של 50 הברים הטובים בעולם, מוענקים גם פרסים ותארים שנתיים פרטניים בקטגוריות שונות:
* פרס בר בר-הקיימא (Sustainable Bar Award).
* תואר הבר המבטיח (One To Watch).
* תואר הברמן של הברמנים (Bartenders’ Bartender).
* תואר אגדת הרשימה (Legend of the List).
* פרס המטפס הגדול ביותר ברשימה (Highest Climber Award).
* פרס הבר החדש הטוב ביותר (Best New Opening Award).
* פרס הבר הגבוה ביותר בדירוג שלראשונה נכנס לרשימה (Highest New Entry Award).

פרסים ותארים אלו מוענקים בחסות של מותגי משקאות שונים בעולם.

## תוצאות הדירוג לשנת 2019

## היסטוריית הברים הטובים בעולם לפי שנים

בכל שנות הדירוג המקומות הראשונים היו בערים לונדון או ניו יורק.

בר The Artesian במלון The Langham בלונדון, זכה ארבע פעמים ברצף בין השנים 2012–2015, בהובלת הברמנים אלכס קרטנה וסימונה קפורלה, שהחליטו לעזוב את הבר אחרי ההצלחה הרבה שזכו לה.

בר Dandelyan במלון Mondrian בלונדון, בהובלת הברמן ריאן צ'טייאוורדנה (המכונה גם Mr Lyan), נסגר מיד לאחר הזכייה ב-2018, ובמקומו ריאן פתח בר חדש בשם Lyaness, שכבר ב-2019 נכנס לרשימה במקום ה-39.

## ברים ישראלים ברשימה
ההישג הגדול ביותר של בר ישראלי ברשימה היה של Imperial Craft במלון אימפריאל בתל אביב בשנת 2015 כאשר הגיע למקום ה-17 בעולם. אותו בר ב-2016 היה במקום 56, ב-2017 במקום 50 וב-2018 במקום 94.

גם בר ה-Bellboy במלון "B ברדיצ'בסקי" בתל אביב נכנס לרשימה והיה במקום ה-96 בשנת 2016.

## ראו גם
* 50 המסעדות הטובות בעולם

## קישורים חיצוניים
* 

## הערות שוליים

קטגוריה:מדריכי מסעדות
קטגוריה:ברים ופאבים
וולפגנג לואיס גוטפריד יוארג

**וולפגנג לואיס גוטפריד יוארג** (באנגלית: **Wolfgang Louis Gottfried Joerg**) הידוע יותר בשם **וו. ל. ג. יוארג** (באנגלית: **W. L. G. Joerg** ; 6 בפברואר 1885 - 7 בינואר 1952) היה גאוגרף אמריקאי, ובפרט מומחה בגאוגרפיה של אזורי הקוטב הצפוני והקוטב הדרומי.

יוארג פעל בתפקידים רבים, והשפעתו הייתה רבה על חקר ומיפוי אזורי הקוטב. בין היתר היה הארכיבאי הראשי של ארכיון המפות של הגנזך הלאומי של ארצות הברית.

## קורות חיים
יוארג נולד ברובע ברוקלין בעיר ניו-יורק במדינת ניו יורק שבארצות הברית, למשפחה ממוצא שווייצרי - גרמני.

יוארג היה ילד מחונן, וסיים את בית הספר הפוליטכני המכין בגיל 14. הוא למד בגרמניה, בגימנזיום תומאס, ובאוניברסיטת לייפציג בין השנים 1901 ועד 1904.

לאחר מכן למד גאוגרפיה ומדידה באוניברסיטת קולומביה במשך שנה.

לאחר לימודים אלה שב לגרמניה לתקופה של חמש שנים שבהן למד באוניברסיטת גטינגן.

בשנת 1911 ג'וארג החל לעבוד באגודה הגאוגרפית האמריקאית, בה עבד עד שנת 1937; בשנה זו עבר לתפקיד מנהל חטיבת המפות והתרשימים של הגנזך הלאומי של ארצות הברית בוושינגטון, בירת ארצות הברית.

יוארג פרסם ספרים ומאמרים רבים בנושאי גאוגרפיה, ובייחוד הגאוגרפיה של אזורי הקוטב.

אף כי באופן אישי מעולם לא נסע למחוזות הקוטב, הוא נחשב למומחה הגדול בעולם לגאוגרפיה של אזורים אלה.

יוארג נפטר בגיל צעיר יחסית כתוצאה מדימום מוחי.

## לקריאה נוספת

• Wright, John K, **[https://www.jstor.org/stable/212101?seq=1 Obituary: W. L. G. Joerg 1885-1952]**, Geographical Review, vol. 42, no. 3, 1952, pp. 482–488. JSTOR, www.jstor.org/stable/212101. Accessed 15 Apr. 2020

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:גאוגרפים אמריקאים
קטגוריה:אנטארקטיקה: היסטוריה
קטגוריה:מגלי ארצות אמריקאים
קטגוריה:חוקרי האזור הארקטי
קטגוריה:אמריקאים שנולדו ב-1885
קטגוריה:אמריקאים שנפטרו ב-1952
יאמאנז

**יאמאנז** היה הרכב מוזיקלי ישראלי. חברי ההרכב הם צדוק גרמה, בנו של הזמר נסים גרמה ויובל והב.

## היסטוריה
ב-2007 הוציאו את שירם הראשון "לא בא סתם". השיר זכה להצלחה רבה ואף נכלל באלבום האוסף המצליח "Now That's What I Call Music" של חברת הליקון. לאחר יציאתו, עזב רון נשר את הלהקה לטובת קריירת סולו.

ב-2009 התארחו באלבומו של שי 360, "כולם רוצים את האמת", בשיר "לא עוד". באותה שנה השתתפו באלבום האוסף "מהמוקד אל הרחוב" של הלייבל "א.מ.ת" בבעלותו של שי 360.

ב-2010 הוציאו את שירם "אני ואת".

ב-2011 הוציאו את אלבום הבכורה שלהם, "יאמאנז".

ב-2013 הוציאו את שירם "ארץ נהדרת".

## דיסקוגרפיה
*2011: יאמאנז

## קישורים חיצוניים

## הערות שוליים

קטגוריה:צמדי היפ הופ ישראלים
קטגוריה:להקות רגאיי ישראליות
בויאקה (להקה)

**בויאקה** היה הרכב היפ הופ ישראלי.

## היסטוריה
ב-1998 הקימו נמרוד רשף, קוואמי וקוטג' את הלהקה.

ב-2001 הוציאה הלהקה את האלבום "בויאקה" דרך חברת התקליטים פונוקול. האלבום התאפיין בשירי היפ הופ המשלבים הומור.

ההרכב היה בולט בסצנת ההיפ הופ הישראלית ונודע בשילוב ראפ מהיר, מוזיקת טראנס וסגנונות מוזיקליים נוספים, כרגאיי ורגאטון. בשיר "מסיבויאקה" שילבו במנגינה צלילים של בוזוקי, שהוא כלי נגינה ים תיכוני, מה שסייע להיפ הופ המשלב מוזיקה מזרחית ומוזיקה ים תיכונית להפוך לז'אנר פופולרי עם השנים.

## דיסקוגרפיה
* 2001: בויאקה

## קישורים חיצוניים

## הערות שוליים

קטגוריה:להקות היפ הופ ישראליות
קטגוריה:שלישיות מוזיקליות ישראליות
קטגוריה:סופרגרופ
קטגוריה:להקות שהוקמו בשנת 1998
טל פורר

**טל פורר** (נולד ב-16 בינואר 1978) הוא מעבד, מפיק מוזיקלי וקלידן ישראלי.

## ביוגרפיה
פורר נולד לאב מנהל חשבונות ולאם גננת, המנגנים כתחביב. את שירותו הצבאי עשה בלהקת חיל החינוך. בגיל 23 הופיע כקלידן במופע של ריטה בפסטיבל הפסנתר בתל אביב. עבד כבוחן ראשוני ב-"כוכב נולד", ולאחר מכן התמנה למנהל המוזיקלי, המעבד והקלידן הראשי של "דה וויס" ב-"רשת", שם פעל זה חמש עונות, נכון לאוקטובר 2020. ניהל ועיבד מוזיקלית לתוכניות טלוויזיה רבות, ובהן: "גריז" ב-"רשת" (ערוץ 2), "עם סגולה" ב-"שידורי קשת" (ערוץ 2), "נשות הטייסים" (ערוץ 10) ו-"הזמר במסכה" (ערוץ 12). כמו כן, ניהל מוזיקלית את מופע העשור של שלישיית מה קשור (ערוץ 24).
פורר מפיק ומעבד אלבומים לזמרים רבים: שלושה אלבומים ובהם "שתדעי" של שלומי שבת, אלבום הבכורה של ליאל קולט ואלבום של צביקה הדר שנגנז. ב-2003, הפיק וניגן לאלבום חמצן של ריטה והופיע עימה בסיבובי הופעות במשך 4 שנים.

החל מ-2006, מנהל מוזיקלית את הפסטיגל, תחת הבמאי חנוך רוזן. במסגרת זו הפיק, כתב, הלחין ועיבד מספר רב של שירים. בשנה זו, החל להופיע כקלידן עם שלמה ארצי ולהשתתף בעיבודי ההופעות והאלבומים של ארצי.

הפיק מוזיקלית מספר רב של הצגות ובהם "שיר נולד", "תום סוייר והאקלברי פין", "אלאדין" ו"לילה לא שקט" בתיאטרון הקאמרי.

עיבד והפיק מוזיקלית את שני השירים המושמעים ביותר לשנת 2013: "סטטוס מאוהב" של אייל גולן ו"הלב" של שלומי שבת. השיר "יש לך" שעיבד לשלומי שבת, זכה בתואר "שיר השנה" במצעד הפזמונים העברי השנתי של גלגלצ לשנת תשע"ב.

הפיק ועיבד מוזיקלית את אירוויזיון 2019 בישראל, הלחין את קטעי המעבר והקטעים האומנותיים.

בשנת 2022 לקח חלק בכתיבת השיר "Marionette" יחד עם יוצאות העונה השנייה של The Voice ישראל צליל קליפי ומאי כהן שנבחר עבור הזמרת ענבל ביבי לכבוד גמר העונה הרביעית של אקס פקטור ישראל
במטרה לייצג את ישראל באירוויזיון 2022, אך השיר סיים במקום השלישי.

מעבר לניהול מוזיקלי, פורר מלחין, יוצר ומעבד מוזיקה לפרסומות (הרשות הלאומית לבטיחות בדרכים, המכללה למנהל ועוד), פרומואים ("The Voice"), ולסדרות טלוויזיה (חצויה, נשות הטייסים).

בשנת 2010 הקים את אולפני Eclipse, בשותפות עם "יוכלמן-אשר הפקות".

פורר היה נשוי לדוגמנית חן שילוני ולהם שלושה ילדים. בספטמבר 2024 הודיעו השניים על גירושים לאחר 9 שנות נישואים.

## קישורים חיצוניים

* 
* 
* 

## הערות שוליים

קטגוריה:מוזיקאים ישראלים
קטגוריה:קלידנים ישראלים
קטגוריה:היהודים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:חברי להקת חיל החינוך
קטגוריה:ישראלים שנולדו ב-1978
הרי טראברס (אנטארקטיקה)

**הרי טרברס** (באנגלית: **Traverse Mountains**; מילולית: הרי המעבר, או הרי החציה) הם קבוצת הרים, שלרוב אינם מכוסים קרח, במערב ארץ פאלמר, שבאנטארקטיקה.

שיא גובהם של ההרים 1,550 מטרים מעל פני הים; הר זה הוא ההר ה-2,801 בגובהו באנטארקטיקה.

ההרים ממוקמים בין קרחון יוריקה וקרחון ריילי, ממזרח להדום הקרח וורן.

ההרים כוללים את: פסגת מקיוגו, הר נואל, הר אלן, ו-הר איסינג'ר.

## היסטוריה
### גילוי ומיפוי ההרים

ההרים צולמו מהאוויר לראשונה ב־23 בנובמבר 1935, על ידי לינקולן אלזוורת' בטיסתו מעל האזור.

ההרים מופו בהתבסס על תצלומים אלה על ידי וו. ל. ג. יוארג.

ההרים צולמו מהאוויר בשנית ב-16 באוגוסט 1936 על ידי המשלחת הבריטית אל ארץ גרהאם.

ההרים נסקרו לראשונה בספטמבר - אוקטובר 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.

ההרים נסקרו מחדש בשנת 1948 על ידי סקר שטחי חסות איי פוקלנד.

### מקור השם

שמם של ההרים ניתן להם על ידי המשלחת הבריטית אל ארץ גרהאם.

ההרים נקראו על שם מסעות המזחלות של המשלחת הבריטית אל ארץ גרהאם, מאחר שההרים הם נקודת ציון חשובה במעבר בין מדף הקרח וורדי, במורד קרחון יוריקה, אל מפרצון ג'ורג' השישי.

## לקריאה נוספת

• J. C. King, J. Turner, **[https://books.google.co.il/books?id=KpSqH8gxz1IC&pg=PA3&lpg=PA3&dq=%22Traverse+Mountains%22+Antarctica&source=bl&ots=3x1x0270te&sig=ACfU3U3EdjlK8BGz4aLXg_UcjVWZKs_shw&hl=en&sa=X&ved=2ahUKEwit8uHZ3u3oAhWjSxUIHYKaBvIQ6AEwD3oECAsQKA#v=onepage&q=%22Traverse%20Mountains%22%20Antarctica&f=false Antarctic Meteorology and Climatology]**, P 3

## קישורים חיצוניים
* הרי טראברס באתר הסקר הגאולוגי של ארצות הברית
* הרי טראברס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהרי טראברס לאתרים סמוכים
* מזג אוויר נוכחי מעודכן בהרי טראברס
** תחזית מזג אוויר עדכנית ארוכת טווח עבור הרי טראברס
** נתוני מזג אוויר היסטוריים עבור הרי טראבאס

## הערות שוליים

טראברס
קופידיס

**קופידיס** (בצרפתית: **Cofidis**; שם מלא: **Cofidis, Solutions Crédits**) היא קבוצת אופני כביש צרפתית בדרג ה-UCI World Tour. הקבוצה נקראת על שם נותנת החסות שלה, "קופידיס", חברה צרפתית. הקבוצה נוסדה ב-1997.

## היסטוריה
[שמאל|ממוזער|שלושה מרוכבי הקבוצה ב[ספארקאסן מינסטרלנד ג'ירו, 2018]]
הקבוצה נוסדה ב-1997 על ידי Cyrille Guimard. הסגל הראשוני שלה כלל כמה רוכבים בכירים כמו לאנס ארמסטרונג, טוני רומינגר, מאוריציו פונדריסט וכמה נוספים. אך ארמסטרונג נאלץ לעזוב את הקבוצה בשל מחלת הסרטן בה חלה. כבר בעונה הראשונה שלה רשמה הקבוצה כמה הישגים גדולים, כשניצחה עם פיליפ גאומו את גנט–וייפלחם וקטע בטור דה פראנס עם לורן דסבניס. ב-1999, הצטרף פרנק ואנדנברוק הבלגי לקבוצה וכבר בעונתו הראשונה במדי קופידיס רשם כמה הישגים גדולים, כשניצח את המונומנט לייז'–בסטון–לייז', אומלופ הט פולק, קטע בפריז–ניס ושני קטעים בוואלטה אספנייה. 

ב-2000, ניצח דיווייד מילר את קטע הפרולוג בטור דה פראנס, בעקבות כך לבש את החולצה הצהובה עד הקטע הרביעי. ב-2001, עזב ואנדברוק את הקבוצה. באותה העונה ניקו מאתאן ניצח במדי הקבוצה את שלושת הימים של דה פאנה-קוקסייד, קטע הפרולוג בפריז–ניס, גרנד פרי דה פלואה ואת הג'ירו דל פיימונטה, בעוד דיווייד מילר מנצח שני קטעים בוואלטה אספנייה.

ב-2004, הצטרף לקבוצה אלוף העולם איגור אסטרלואה וכך יצא ששני אלופי העולם בנגד השעון ובכביש רכבו בקבוצה, לאחר שמילר ניצח את אליפות העולם בנגד השעון. הקבוצה לא התחרתה בחלקים הראשונים של העונה בשל פרשיית סמים בתוך כל הקבוצה, אך לבסוף הוכרע שהסימום היה של רוכבים ספציפיים ושלא נעשה סימום קבוצתי בקבוצה, אך עדיין גרם לעזיבה של כמה רוכבים, ביניהם אסטרלואה. לבסוף הקבוצה חזרה להתחרות בטור דה פראנס של אותה השנה וניצחה שני קטעים, אחד עם סטיוארט אוג'ריידי והשני עם David Moncoutié. 

ב-2005 הצטרף סילביאן שאבנל לקבוצה. ב-2006, ניצח ריק ורברוג קטע בג'ירו ד'איטליה. ב-2008, ניצח שאבנל עבור הקבוצה גם את דווארס דור פלנדרן וגם את חץ ברבנט. בהמשך העונה הוא ניצח גם קטע בטור דה פראנס ואת אליפות צרפת בנגד השעון. גם סמואל דמולן ניצח קטע בטור דה פראנס. 

ב-2009, החליטה לא לחדש את רישיון ה-UCI ProTour (כיום UCI World Tour) עקב תוצאות רעות, והקבוצה ירדה לדרג המשני. בעקבות הירידה הזו, רמת הרוכבים ירדה בשנים הבאות והיא התקשה לצבור ניצחונות במרוצים הגדולים אך המשיכה להיות מוזמנת לטור דה פראנס באופן קבוע. ב-2015, החתימה מGroupama–FDJ את המאיץ הצרפתי נאסר בוהאני, שניצח את קטגוריית הנקודות בג'ירו ד'איטליה 2014.

הקבוצה חזרה לדרג הוורלד טור ב-2020, היא אומנם איבדה לאחר 5 שנים בקבוצה את נאסר בוהאני שעבר לארקאה סאמסיק, אך   התחזקה כשהחתימה את אלוף אירופה ל-2019 אליה ויוויאני, מקבוצת דקונינק קוויק-סטפ.

## סגל הקבוצה

## קישורים חיצוניים

* 

## הערות שוליים
 

קטגוריה:קבוצות אופניים
גביע המדינה בכדורגל נשים 2005/2006

**[[גביע המדינה בכדורגל נשים]]** לעונת **2005/2006** היא התחרות ה-8 מאז היווסדה. משחק הגמר נערך ב-23 במאי 2006 והסתיים בניצחון של מכבי חולון על אס"א תל אביב בדרך לזכייה רביעית ברציפות בתואר.

## הגמר

## ראו גם
* עונת 2005/2006 בליגת כדורגל נשים

## קישורים חיצוניים
* 
* 

קטגוריה:2005 בישראל: כדורגל
קטגוריה:2006 בישראל: כדורגל
קטגוריה:תחרויות כדורגל ב-2005
קטגוריה:תחרויות כדורגל ב-2006
קטגוריה:גביע המדינה בכדורגל נשים